கற்றவர்களின் முன் தான் பெற்ற கல்வியை உணர்த்துதல் இனிது. அறிவின் மேம்பட்டவர்களைத் துணையாகக் கொள்ளுதல் இனிது. எவ்வளவு சிறிதாயினும் தான் இரவாது பிறருக்குக் கொடுத்தல் எல்லாவற்றையும் விட இனிதாகும். பாடல்: 17 (நட்டார்க்கு...) நட்டார்க்கு நல்ல செயல் இனிது; எத்துணையும் ஒட்டாரை ஒட்டிக் கொளல் அதனின் முன் இனிதே; பற்பல தானியத்ததாகி, பலர் உடையும் மெய்த் துணையும் சேரல் இனிது. 17 நட்டார் - நண்பர் நண்பர்களுக்கு இனியவற்றைச் செய்தல் இனிது. அதனைவிட எள் அளவும் நட்பு இல்லாதவர்களை நண்பர்களாக்கிக் கொள்வது அதனைவிட இனியது. எல்லாவகைப் பொருட்களை உடையவராய் சமயத்தில் உதவும் நண்பர்களைத் துணையாக வைத்துக் கொள்வது இனிது.